ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660005271
ขอให้ปรับปรุงการให้บริการของศูนย์กู้ชีพ นเรนทร หมายเลขสายด่วน 1669 ที่ติดต่อภายในพื้นที่แขวงบางจาก เขตพระโขนง กรุงเทพมหานคร เนื่องจากวันที่ 7 กุมภาพันธ์ 2566 เวลาประมาณ 09.04 น. ผู้ร้องได้ติดต่อไปยังศูนย์ฯ หมายเลขสายด่วน 1669 เพื่อแจ้งให้มาช่วยเหลือผู้ป่วย (ปู่ของผู้ร้อง) ซึ่งทางศูนย์ใช้เวลาในการเดินทางประมาณ 10-15 นาที โดยมีเจ้าหน้าที่ 3-5 คน (ผู้ร้องเพียงกล่าวถึง) มาให้บริการ โดยเจ้าหน้าที่ได้นำผู้ป่วยนอนราบกับพื้น จากนั้นตรวจดูอาการของผู้ป่วย และได้แจ้งกับทางผู้ร้องและญาติของผู้ร้องว่า มี 2 กรณี กรณีแรกเป็นการปํ๊มหัวใจ ซึ่งมีโอกาสที่ซี่โครงของผู้ป่วยจะหัก เพราะผู้ป่วยมีรูปร่างผอม เจ้าหน้าที่แจ้งว่ากรณีที่ 2 คือ "ปล่อยให้ผู้ป่วยไปสบาย" โดยเจ้าหน้าที่ได้มีการพูดคุยตกลงกับทางญาติของผู้ร้อง ซึ่งผู้ร้องไม่ทราบรายละเอียดที่แน่ชัด จากนั้นเจ้าหน้าที่ก็ออกจากพื้นที่ไป รวมระยะเวลาที่ให้การช่วยเหลือตั้งแต่มาถึงบริเวณดังกล่าวประมาณ 5-10 นาที ซึ่งผู้ร้องเห็นว่าผู้ป่วยยังมีสัญญาณชีพอยู่ และสามารถให้ความช่วยเหลือได้มากกว่านี้ อาทิเช่น ใช้เครื่องช่วยหายใจ หรือนำตัวส่งโรงพยาบาล ส่งผลให้ผู้ร้องไม่พึงพอใจเป็นอย่างมาก ผู้ร้องประสงค์ให้มีการปรับปรุงการให้บริการของศูนย์ฯดังกล่าว เพื่อความพึงพอใจของประชาชนที่ใช้บริการ 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata